
Cu privire la aprobarea Recomandării
privind monitorizarea prezenței nichelului 
și a arsenului anorganic în hrana pentru 
animale

În temeiul Legii nr. 112/2014 pentru ratificarea Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte.

Prezentul proiect de Ordin:
- transpune Recomandarea (UE) 2016/1110 a Comisiei din 28 iunie 2016 privind monitorizarea prezenței nichelului în hrana pentru animale, CELEX: 32016H1110, publicată în Jurnalul Oficial al Uniunii Europene L 183/68, din 8 iulie 2016;
- transpune Recomandarea Comisiei din 20 mai 2022 privind monitorizarea prezenței arsenului anorganic în furajele, CELEX: 32022H0523(01), publicată în Jurnalul Oficial al Uniunii Europene C206/1, din 23 mai 2022.
Conducîndu-ne de principiul precauției, prevăzut de art. 4 din Legea nr. 306/2018 privind siguranța alimentelor (Monitorul Oficial al Republicii Moldova, 2019, nr. 59-65, art. 120).
Ținînd cont de prevederile Hotărârii Guvernului nr. 910/2020 cu privire la aprobarea Cerințelor sanitare veterinare față de hrana pentru animale și a Hotărârii Guvernului nr. 724/2024 pentru aprobarea Regulamentului sanitar privind nivelurile maxime pentru anumiţi contaminanţi din produsele alimentare (Monitorul Oficial al Republicii Moldova, 2024, nr. 464-465, art. 867).


ORDON:


1. Se aprobă Recomandare privind monitorizarea prezenței nichelului și a arsenului anorganic în hrana pentru animale.
2. Controlul asupra executării prezentului ordin se pune în sarcina Agenției Naționale pentru Siguranța Alimentelor.
3. Prezentul ordin se publică în Monitorul Oficial al Republicii Moldova.
4. Ordin intră în vigoare la data publicării în Monitorul Oficial al Republicii Moldova.




Ministru agriculturii
și industriei alimentare	Ludmila CATLABUGA



Aprobat
prin Ordinul ministrului agriculturii
si industriei alimentare nr.    /2026


Recomandare privind monitorizarea prezenței nichelului și a arsenului anorganic în hrana pentru animale
[bookmark: _GoBack]
Capitolul I
Dispoziții generale și monitorizarea nichelului (Ni)
1. Autoritatea competentă, cu implicarea activă a operatorilor din domeniul hranei pentru animale, monitorizează prezența nichelului (Ni) în hrana pentru animale.
2. Pentru a asigura reprezentativitatea probelor pentru lotul supus controlului, autoritatea competentă aplică procedura de prelevare prevăzută în Hotărârea Guvernului nr. 686/2012 cu privire la aprobarea unor metode de analiză pentru controlul nutrețurilor.
3. Monitorizarea prezenței nichelului în hrana pentru animale este necesară pentru evaluarea expunerii înainte de a analiza oportunitatea stabilirii unor niveluri maxime sau a altor măsuri de gestionare a riscurilor, în scopul asigurării unui nivel ridicat de protecție a sănătății umane și animale.

Capitolul II
Monitorizarea arsenului anorganic (As)
4. Autoritatea competentă, în colaborare cu operatorii din domeniul hranei pentru animale, monitorizează prezența arsenului anorganic în hrana pentru animale.
5. Se recomandă determinarea, în cadrul acelorași probe, atât a conținutului de arsen anorganic, cât și a celui de arsen total, în vederea stabilirii raportului dintre acestea.
6. Prelevarea probelor se realizează cu prioritate din următoarele materii prime și furaje combinate:
6.1. făină din iarbă, lucernă uscată și trifoi uscat;
6.2.  pulpă de sfeclă (de zahăr) uscată și pulpă de sfeclă (de zahăr) uscată melasată;
6.3. turtă din miez de palmier;
6.4. pește, alte animale acvatice și produse derivate din acestea;
6.5. făină de alge și materii prime pentru furaje derivate din alge;
6.6. furaje combinate care conțin pește, alte animale acvatice, produse derivate din acestea și/sau produse derivate din alge.
7. Procedura de prelevare a probelor trebuie să respecte prevederile Hotărârii Guvernului nr. 686/2012 cu privire la aprobarea unor metode de analiză pentru controlul nutrețurilor.

